b'\n_START_ARTICLE_\nMadison Square Garden\n_START_SECTION_\nOperacions\n_START_PARAGRAPH_\nL\'actual pista \xc3\xa9s on juguen de local els equips professionals dels New York Knicks (b\xc3\xa0squet) i els New York Rangers (hoquei sobre gel). Tamb\xc3\xa9 acull el "Circ dels Germans Barnum" quan s\'instal\xc2\xb7la a Nova York, els partits de l\'equip "Red Storm" de b\xc3\xa0squet de la Universitat de Saint John i qualsevol altre esdeveniment que requereixi la pres\xc3\xa8ncia de gran quantitat de persones com va ser la Convenci\xc3\xb3 Republicana de 2004._NEWLINE_MSG tamb\xc3\xa9 acull esdeveniments de boxa. Moltes de les baralles m\xc3\xa9s importants de la hist\xc3\xb2ria es van dur a terme en el Madison Square Garden. Abans que els promotors Don King i Bob Arum duguessin la boxa a Las Vegas, Nevada, el Madison Square Garden era la Meca de la boxa.\n_START_SECTION_\nAforament\n_START_PARAGRAPH_\nL\'aforament en el Madison Square Garden es distribueix en cinc nivells. Els seients del nivell m\xc3\xa9s baix s\xc3\xb3n vermells i, successivament, ataronjats, grocs, verds i blaus. En alguns esdeveniments es fa un nivell \xc3\xa0dhuc m\xc3\xa9s baix conegut com la "Rotonda". En aquest pavell\xc3\xb3 han actuat grans artistes com ara Led Zeppelin o  Pink Floyd.\n_START_SECTION_\nHist\xc3\xb2ria\n_START_PARAGRAPH_\nEl local on es va bastir el primer Madison Square Garden va ser l\'estaci\xc3\xb3 de passatgers de l\'empresa de ferrocarril que unia Nova York amb Harlem. Quan aquesta l\xc3\xadnia es va mudar al Grand Central Terminal en 1871 el lloc va ser venut a P.T. Barnum i convertit en un hip\xc3\xb2drom anomenat "Barnum\'s Monster Classical and Geological Hipodrome". En 1876 es reanomen\xc3\xa0 com "Gilmore\'s Garden"._NEWLINE_William Henry Vanderbilt, va canviar-li el nom a Madison Square Garden i va reobrir el pavell\xc3\xb3 el 30 de maig de 1879 en l\'encreuament que d\xc3\xb3na el carrer 26 i l\'Avinguda Madison. El primer pavell\xc3\xb3 va ser constru\xc3\xaft per al ciclisme i va ser derru\xc3\xaft per a la construcci\xc3\xb3 del segon._NEWLINE_El segon Madison Square Garden, va ser dissenyat per Stanford White, qui despr\xc3\xa9s seria assassinat en aquest lloc. Va obrir en 1890 i es va mantenir fins que va ser derru\xc3\xaft el 1925. L\'11 de febrer de 1968, el tercer Madison Square Garden va tancar i es va inaugurar el quart i actual Madison Square Garden.'